Τομ Ταμπάνε

Ο  Τομ Ταμπάνε (Thomas Motsoahae "Tom" Thabane, 28 Μαΐου 1939-)Rulers.org είναι πολιτικός από το Λεσότο , ο οποίος υπηρέτησε ως πρωθυπουργός από τον Ιούνιο του 2017 ως τις 19 Μαΐου 2020 και νωρίτερα από το 2012 ως το 2015. Ήταν μέλος του κόμματος Κογκρέσο του Λεσότο για τη Δημοκρατία (LCD) και υπηρέτησε στην κυβέρνηση του πρωθυπουργού Μοσισίλι από το 1998 ως το 2006. Ωστόσο, το 2006 έφυγε από το LCD και ίδρυσε το κόμμα Σύμβαση Όλων των Μπασότο. Έπειτα από 5 και πλέον χρόνια στην αντιπολίτευση, σχημάτισε κυβέρνηση συνασπισμού με άλλα κόμματα, μετά τις εκλογές του 2012. 

Το 2020 ο Ταμπάνε αντιμετώπισε πιέσεις για να παραιτηθεί από πρωθυπουργός λόγω της φερόμενης εμπλοκής του στο φόνο της πρώην συζύγου του. Στις 18 Μαΐου ανακοίνωσε την παραίτησή του, σε ισχύ για την επόμενη ημέρα.

Πολιτική σταδιοδρομία
μικρογραφία|Ο πρώην πρόεδρος των ΗΠΑ Μπαράκ Ομπάμα με την πρώην πρώτη κυρία Μισέλ Ομπάμα υποδέχθηκαν τον Τομ Ταμπάνε, πρώην πρωθυπουργό του Βασιλείου του Λεσότο, στην μπλε αίθουσα κατά τη διάρκεια δείπνου της Συνόδου Κορυφής Ηγετών ΗΠΑ-Αφρικής στον Λευκό Οίκο, 5 Αυγούστου 2014.
Ο Ταμπάνε υπηρέτησε ως πρώτος γραμματέας για την Υγεία, επί πρωθυπουργίας Λεαμπούα Τζόναθαν και μετά ήταν μέλος της κυβέρνησης που ανέτρεψε τον Τζόναθαν και κυβέρνησε τη χώρα από το 1986 ως το 1993."Mosisili Appointed Deputy Prime Minister" , Summary of Events in Lesotho, Volume 2, Number 1, First Quarter 1995, trc.org.ls. Από το 1990 ως το 1991 ήταν υπουργός Εξωτερικών.

Ανέλαβε σύμβουλος του πρωθυπουργού Ντσου Μοχέλε στις αρχές του 1995. Υπηρέτησε ως υπουργός Εξωτερικών επί πρωθυπουργίας του Μοσισίλι από τον Ιούνιο του 1998"Appointment of New Cabinet" , Summary of Events in Lesotho, Volume 5, Number 2, 2nd quarter 1998, trc.org.ls. ως τον Ιούνιο του 2002. Ακολούθησε ο διορισμός του ως υπουργού Εσωτερικών και Δημόσιας Ασφάλειας από τον Ιούνιο του 2002"Parliamentarians and Members of New Cabinet Sworn In" , Summary of Events in Lesotho, Volume 9, Number 2, 2nd quarter 2002, trc.org.ls. ως το Νοέμβριο του 2004, οπότε έγινε υπουργός Επικοινωνιών, Επιστήμης και Τεχνολογίας."Major Cabinet Reshuffle Announced" , Summary of Events in Lesotho - 4th quarter 2004, trc.org.ls.

Αντιπολίτευση
Ο Ταμπάνε παραιτήθηκε και ίδρυσε ένα νέο κόμμα, τη Σύμβαση Όλων των Μπασότο, στις 9 Οκτωβρίου 2006."New Lesotho political party formed", AFP (IOL), 13 Οκτωβρίου 2006.

Στο νέο κόμμα προσχώρησαν 18 βουλευτές στις 13 Οκτωβρίου 2006."18 MPs Cross the Floor in the National Assembly to Form New Parliamentary Party" , Summary of Events in Lesotho - 3rd quarter 2006, trc.org.ls. Το εν λόγω κόμμα έγινε το τρίτο στο Κοινοβούλιο και ο πρωθυπουργός προκήρυξε εκλογές το 2007.Bethuel Thai, "Lesotho will go to the polls in February 2007" , Reuters (IOL), 1 Δεκεμβρίου 2006. Στις εκλογές, το ABC κατέλαβε 17 επί συνόλου 80 εδρών στην περιφέρεια, ενώ το LCD πήρε 61. Ο Θαμπέιν είπε ότι οι εκλογές ήταν ελεύθερες αλλά όχι και δίκαιες."Win was not fair - opposition" , AFP (IOL),21 Φεβρουαρίου 2007.

Στις 14 Ιουνίου 2007 φέρεται να σημειώθηκε αποτυχημένη απόπειρα δολοφονίας εναντίον του Ταμπάνε, όταν ένοπλοι άνοιξαν πυρ έξω από την οικία του πολιτικού. Έγιναν και άλλα βίαια περιστατικά, με αποτέλεσμα να κηρυχθεί απαγόρευση κυκλοφορίας το βράδυ."Lesotho imposes a curfew" , AFP (IOL), 20-6-2007."Curfew lifted in Lesotho", AFP (IOL), 24 Ιουνίου 2007. Λίγο αργότερα, οι περιορισμοί ήρθησαν.

Έπειτα από μία αποτυχημένη απόπειρα δολοφονίας του πρωθυπουργού Μοσισίλι, το 2009, η αστυνομία ανακοίνωσε ως ύποπτο το Μακοτόκο Λεροθόλι, σωματοφύλακα του Ταμπάνε."Lesotho political tensions flare", AFP, 13 Μαΐου 2009.

 Πρωθυπουργία 
Μετά τις εκλογές του 2012, κατά τις οποίες το κόμμα του ήρθε 2ο, ο Ταμπάνε διορίστηκε πρωθυπουργός. Τον Ιούνιο του 2014 ανέστειλε τη λειτουργία του κοινοβουλίου, προκειμένου να μην αντιμετωπίσει ψήφο εμπιστοσύνης.Για «πραξικόπημα» κατηγορεί τον στρατό ο πρωθυπουργός του Λεσότο, in.gr, 30 Αυγούστου 2014.
Ο Ταμπάνε κατέφυγε στη Νότια Αφρική στις 30 Αυγούστου 2014, ισχυριζόμενος ότι ο στρατός αποπειράθηκε να καταλάβει την εξουσία και σκόπευε να τον σκοτώσει. Ο ίδιος ανέφερε ότι θα επιστρέψει στο Λεσότο μόνο όταν αισθανθεί ότι η ζωή του δεν βρίσκεται σε κίνδυνο. Ο στρατός αρνήθηκε τις καταγγελίες περί απόπειρας πραξικοπήματος."Lesotho's coup attempt blamed on instability" , VOA News, 30 Αυγούστου 2014. Ωστόσο την ίδια ημέρα στρατιώτες περικύκλωσαν την οικία του Θαμπέιν και κατέλαβαν αστυνομικά τμήματα στην πρωτεύουσα. Σύμφωνα με διπλωμάτες, ο στρατός ήταν πιστός στον αναπληρωτή πρωθυπουργό της χώρας, Μοθετζόα Μέτσινγκ, ο οποίος είχε την πρόθεση να ανατρέψει τον πρωθυπουργό με τη δημιουργία ενός νέου συνασπισμού. Ο Ταμπάνε επέστρεψε στο Λεσότο στις 3 Σεπτεμβρίου 2014.

 Γενικές εκλογές 2015 
Η επιστροφή του Ταμπάνε στη χώρα του έγινε το 2014. Ακολούθησε η διεξαγωγή πρόωρων εκλογών, στις 28 Φεβρουαρίου 2015, με αυστηρά μέτρα ασφαλείας.Nomsa Maseko, Lesotho votes in poll aimed at easing political crisis, BBC News, 28 Φεβρουαρίου 2015. Μετά την ήττα του Ταμπάνε στις εκλογές, νέος πρωθυπουργός έγινε ο Πακαλίτα Μοσισίλι.

 Επιστροφή στην πρωθυπουργία 
Ο Μοσισίλι ηττήθηκε σε πρόταση μομφής, με αποτέλεσμα να προκηρυχθούν πρόωρες γενικές εκλογές τον Ιούνιο του 2017. Το ABC κέρδισε τις περισσότερες έδρες, και με τους συμμάχους του κατέστη ικανό να σχηματίσει κυβέρνηση. Ο Ταμπάνε ορκίστηκε ξανά πρωθυπουργός στις 16 Ιουνίου 2017.Ismail Akwei, "'Devastated' Lesotho PM inaugurated after fatal shooting of wife", Africanews, 16 Ιουνίου 2017. 

 Πτώση κυβέρνησης 
Στις 11 Μαΐου 2020 κατέρρευσε η κυβέρνησή του, καθώς οι εταίροι του συνασπισμού του απέσυραν τη στήριξή τους. Στις 18 Μαΐου ο Ταμπάνε ανακοίνωσε την παραίτησή του από την πρωθυπουργία. Τον διαδέχθηκε στο αξίωμα του πρωθυπουργού ο Μοκέτσι Ματζόρο.

Παραπομπές

Εξωτερικοί σύνδεσμοι

Ιστοσελίδα του ABC

Κατηγορία:Πρωθυπουργοί του Λεσότο